Problemer med internettet satte midlertidigt en stopper for al ekspedition i borgerservice i Aalborg.

Borgersevice i Aalborg Kommune var midlertidigt nede onsdag formiddag, da internettet i borgerservice drillede. Det betød at man ikke kunne ekspedere borgerne i næsten 40 minutter, hvilket skabte en del kø. Det giver selvfølgelig noget uro - Det er helt usædvanligt. Vi har ikke oplevet det tidligere, men det giver selvfølgelig noget uro, når folk der har bestilt tid ikke kan komme til, siger Dorthe Jespersgaard, kontorchef i Borgerservice. Det var en forbindelsesfejl mellem to computere, der satte en stopper for borgerservcie onsdag formiddag. Fejlen er dog fundet og man forventer ikke flere problemer.